עוצבת הגליל

עוצבת הגליל (אוגדה 91) היא אוגדה מרחבית סדירה האחראית על כל גזרת לבנון, מראש הנקרה במערב ועד להר דב במזרח. האוגדה כפופה לפיקוד הצפון בצבא ההגנה לישראל. מפקדת העוצבה שוכנת בבירנית. מפקד האוגדה הנוכחי הוא תת-אלוף שי קלפר. האוגדה כוללת את "עוצבת ברעם" שהיא החטיבה המערבית (חטיבה מרחבית 300) ואת "עוצבת חירם" שהיא החטיבה המזרחית (חטיבה מרחבית 769). האוגדה מונה כוחות נוספים, ביניהם: יחידה 869 יחידת איסוף מודיעין רב ממדית מיוחדת של חיל האיסוף הקרבי היושב במחנה מתת אגד לוגיסטי של האוגדה (תג אגד תחזוקה של האוגדה עד 2006) גדוד התקשוב "נופים" של האוגדה המעבדה הטכנולוגית לגילוי ואיתור מנהרות (פיקוד הצפון) פלוגת צמ"ה ומנהור (משמשת הן כפלוגת צמ"ה אוגדתית אורגנית והן כפלוגה פיקודית המתמחה באיתור, חישוף והשמדת מנהרות) האוגדה הוקמה בעקבות מבצע ליטני ב-1978. היא לקחה חלק במלחמת לבנון בגזרה המערבית תחת פיקודו של יצחק מרדכי. כוחות האוגדה כבשו את הערים צור וצידון ואת מחנות הפליטים רשידיה ועין אל-חילווה. כוחות האוגדה מילאו תפקיד חשוב במיגור חטיבת הקסטל של אש"ף, ובלחימה ובמצור על ביירות. בזמן מלחמת לבנון השנייה פיקד על האוגדה תא"ל גל הירש. חטיפת החיילים אהוד גולדווסר ואלדד רגב, שהובילה לפרוץ המלחמה התרחשה בגזרה (המערבית) שהייתה באחריות האוגדה. במהלך המלחמה כבשה אוגדתו את אזור מרון א-ראס ובהמשך לחמה בבינת ג'בייל, כבשה את ג'בל עמל ופעלה באזור החוף (ראס ביאדה) דרומית לצור, באזור העיר תבנין, קרב עייתא א-שעב ומבצע שינוי כיוון 11. בדצמבר 2012 זכתה האוגדה בפרס הרמטכ"ל ליחידות מצטיינות משום ש"ניכר ביחידה שהיוזמה ורוח המפקד בה מחלחלים עד אחרון החיילים ומשום כך חדוות העשייה ניכרת בכל הדרגים ובכל תחומי הפעילות. כמו כן נבנתה תפישה חדשה של התוכנית המבצעית, המאפשרת בדרך חדשנית ויצירתית העברת הידע והמידע בין היחידות האורגניות לבין היחידות אשר חוברות לאוגדה. בעקבות חיסכון והתייעלות הצליחה האוגדה להוסיף אימונים ליחידותיה". בסוף 2018 ועד אמצע 2019 הובילה עוצבת הגליל, ביחד עם המעבדה הטכנולוגית לגילוי ואיתור מנהרות (פיקוד הצפון), אגף המודיעין וחיל ההנדסה הקרבית, את מבצע מגן צפוני לגילוי איתור ונטרול מנהרות טרור חודרות גבול ישראל–לבנון שחפר חזבאללה במטרה לבצע מתקפות חדירה נגד יישובי צפון הגליל תוך כיבוש שטח ישראלי בעת מלחמה או כמכת פתע. הכוחות עבדו בגבול הצפון במשך מספר חודשים והצליחו לאתר ולנטרל את כל ששת מנהרות הטרור של חזבאללה. על המבצע המוצלח זכו היחידות המשתתפות בו לעיטורים וצל"שים. לעוצבת הגליל הוענק אות הערכה מטעם הרמטכ"ל. עם פתיחת מלחמת חרבות ברזל גויסו כלל חטיבות העוצבה לאבטחת גבול הצפון, ובהמשך גם השתתפו בלחימה ברצועת עזה. בסיס בירנית ספג פגיעות רבות במהלך המלחמה ופונה. ב- 7 באוקטובר 2024 הצטרפה האוגדה לתמרון הקרקעי בלבנון, לאחר גיוס מילואים מחודש שבועיים לפני כן. ב-17 ביולי 2023 הוחלט על מינויו של יובל גז למפקד הבא של עוצבת הגליל. עמוס הראל ואבי יששכרוף, קורי עכביש, תל אביב: ידיעות אחרונות, 2008, מסת"ב 9654824310 עפר שלח ויואב לימור, שבויים בלבנון: האמת על מלחמת לבנון השנייה, תל אביב: ידיעות אחרונות, 2007, מסת"ב 9654824086 עמיר רפפורט, אש על כוחותינו: כך הכשלנו את עצמנו במלחמת לבנון השנייה, תל אביב: ספריית מעריב, 2007 מדיה וקבצים בנושא עוצבת הגליל בוויקישיתוף גילי כהן, שש שנים למלחמת לבנון: בצה"ל מתכוננים לעימות הבא, באתר הארץ, 5 ביולי 2012 עמוס הראל, בחזית הלבנונית צה"ל נערך למלחמה, לא למבצע, באתר הארץ, 14 בספטמבר 2012 יצחק מרדכי, ‏אוגדת הגליל במלחמת של"ג, מערכות 413, יולי 2007 ניסים קלו, מפקדי הטנ"א באוגדה 91 מספרים על תפקידם, 4 ביולי 2014 עמית מלמד, מערכת אתר צה"ל, פלוגת המנהור החדשה בצפון, באתר צה"ל, 17 באוקטובר 2019 יצחק מרדכי, ‏אוגדת הגליל במלחמת של"ג, מערכות 413, יולי 2007, עמ' 20-25 עמוס הראל, גרסת גל הירש למלחמת לבנון השנייה, באתר הארץ, 15 ביולי 2009 עמיר רפפורט, הלילה בו נשלפו הסכינים, באתר nrg‏, 16 באוקטובר 2007 נחום ברנע, יומן מלחמה, באתר ynet, 9 בדצמבר 2009 נעם ויטמן, הרמטכ“ל העניק תעודות הוקרה ליחידות מצטיינות, באתר צה"ל (דרך ארכיון האינטרנט), 17 בדצמבר 2012 צל"שים למובילי מבצע "מגן צפוני" על נטרול מנהרות הטרור של חיזבאללה, באתר צה"ל, 20 במרץ 2019 דובר צה"ל, עוצבת 'הגליל' החלה בפעילות קרקעית ממוקדת בדרום לבנון, באתר צה"ל, ‏7 באוקטובר 2024 חנן גרינברג, הרמטכ"ל הדיח את תא"ל עימאד פארס מהצבא, באתר ynet, 29 באפריל 2010 רשימת המפקדים החדשים בצה"ל, באתר צה"ל, 17 ביולי 2023